Vo 1958 bis 1963 het är en Beziehig mit de Autorin Ingeborg Bachmann gha, wo är schpöter i sinere Erzählig Montauk in Andüütige beschriebe het. Er het sich 1959 vo sinere Ehefrau Trudy Frisch-von Meyenburg scheide lah und 1960 sin Wohnsitz nach Rom verleit, wo er zerscht zäme mit de Ingeborg Bachmann bis 1965 gläbt het. Im Jahr 1962 isch de damals 51-jährigi Frisch de 23-jährige Schtudäntin Marianne Oellers begägnet, wo zerscht mit ihm zämmegläbt het, und ihn schliesslich 1968 ghüratet het. Die Ehe het duuret bis 1979.